b"\n_START_ARTICLE_\nMasaji\n_START_SECTION_\nZA\xc4\x8cETKI in ZGODOVINA v povezavi z MITOLOGIJO\n_START_PARAGRAPH_\nV za\xc4\x8detku je Bog ustvaril Masaje. Nato je ustvaril \xc5\xbeivino, da bi z njo \xc5\xbeiveli. Po bo\xc5\xbeanskem pravu je vsa \xc5\xbeivina na Zemlji v lasti Masajev, zato jemaja \xc5\xbeivine od drugih plemen sploh ne razumejo kot krajo, pa\xc4\x8d pa zgolj upo\xc5\xa1tevanje bo\xc5\xbeje volje. Legenda pravi, da so Masaji vse do su\xc5\xa1nega obdobja \xc5\xbeiveli skupaj v velikem kraterju s strmimi bre\xc5\xbeinami, sredi prostrane pu\xc5\xa1\xc4\x8dave. V skupnosti, ki ni bila razdeljena tako kot danes so govorili en jezik, imenovan olmaa. Njihovo sre\xc4\x8do je prekinila su\xc5\xa1a, ki je povzro\xc4\x8dila lakoto, bolezen in umiranje. Sklenili so, da se z dna kraterja pomaknejo na obse\xc5\xbeno in rodovitno zemljo okoli\xc5\xa1kih hribov. Vendar pa se je tukaj pojavil problem! Kako priti iz kraterja? Po dolgem posvetovanju so za\xc4\x8deli z gradnjo velikega mostu, ki bi povezoval dolino z bre\xc5\xbeino kraterja. Ko pa so se dru\xc5\xbeine s svojo \xc5\xbeivino povzpenjale, se je most nenadoma zru\xc5\xa1il. Tisti, ki so bili na njem so padli nazaj v krater, kjer je \xc5\xa1e ve\xc4\x8d ostalih \xc4\x8dakalo na izhod. Ti, ki so ostali, so bili poimenovani Masaji. Sredi 17. stoletja so se ustalili v vzhodni Afriki in osvojili \xc5\xa1e nekatera okoli\xc5\xa1ka plemena. Zaradi prisvajanja njihovega ozemlja britanskih kolonialistov, so se na vse pretege bojevali tudi proti njim. To pa jih je le \xc5\xa1e bolj oslabilo in prineslo lakoto ter mnoge smrtonosne bolezni, kar je pomenilo le prednost ve\xc4\x8d za Angle\xc5\xbee. Ti so jih premestili v rezervate, ki so bili za njihovo pre\xc5\xbeivetje le \xc5\xa1e manj ustrezni. \xc4\x8ceprav so kasneje postali neodvisni (lahko se vrnejo domov, za\xc4\x8dnejo s poljedelstvom, postanejo ustaljeni), jih je ve\xc4\x8dina ostala na obmo\xc4\x8djih Velikega jarka v Keniji in na njeni meji z Tanzanijo. Na tem obmo\xc4\x8dju, velikem 100 000 kvadratnih milj, imenovanem tudi Maasailand, danes \xc5\xbeivi samo v Keniji 350-500 000 Masajev, medtem ko je njihovo \xc5\xa1tevilo v Tanzaniji neznano. Prav evropski kolonialisti in raziskovalci pa so prvi opisali navade in posebnosti tega afri\xc5\xa1kega plemena, ki je svojo preteklost ohranilo le z ustnim izro\xc4\x8dilom.\n_START_SECTION_\nOBDOBJA V \xc5\xbdIVLJENJU MASAJA\n_START_PARAGRAPH_\nPred vstopom v puberteto so fantje dolo\xc4\x8dene starosti zdru\xc5\xbeeni v skupino, kjer si delijo izku\xc5\xa1nje pri delu in lovu ter se skupaj pripravljajo na obred obrezanja. Vse do takrat jih imajo za otroke, ki morajo starej\xc5\xa1e pozdravljati z mrkim pogledom usmerjenim v tla, medtem ko pozdravljeni odzdravi z dotikom na glavi. Vsaka skupina bodo\xc4\x8dih bojevnikov ima svoje pesmi, zgodbe in heroje.\n_START_SECTION_\nEMURTA \xe2\x80\x93 vstop med bojevnike\n_START_PARAGRAPH_\nBodo\xc4\x8di bojevnik, ki bo z obrezanjem simboli\xc4\x8dno prestopil iz otro\xc5\xa1tva v zrelej\xc5\xa1e obdobje svojega \xc5\xbeivljenja mora pred tem, da se zave pomembnosti obreda, en ali dva meseca \xc5\xbeiveti samo ob me\xc5\xa1anici mleka, kozje krvi in urina. Na prvi dan emurte mladeni\xc4\x8du obrijejo glavo ter ga okopajo. Obredno darujejo tudi vola. Drugi dan mora fant sam posekati drevo, ki ga dekleta na njegovo \xc4\x8dast postavijo pred njegovo manjato. No\xc4\x8d pred obredom ga njegovi vrstniki, ki so muko \xc5\xbee pretrpeli, obkro\xc5\xbeijo ter ga s pesmicami zbadajo, reko\xc4\x8d, da bo umrl._NEWLINE_Vsega prestra\xc5\xa1enega in jeznega naslednje jutro okopajo v ledeno mrzli vodi, da omrtvijo njegovo telo, ter ga ob son\xc4\x8dnem vzhodu tudi obre\xc5\xbeejo. Obred v prisotnosti dru\xc5\xbeinskih \xc4\x8dlanov vodi mo\xc5\xbe s posebnimi zmo\xc5\xbenostmi, imenovan Ndorobo. Mladeni\xc4\x8d ne sme pokazati nikakr\xc5\xa1nih znakov bole\xc4\x8dine, saj bi to prineslo sramoto njegovi dru\xc5\xbeini. Ko je obred uspe\xc5\xa1no zaklju\xc4\x8den, njegova dru\xc5\xbeina \xc5\xbertvuje svojo \xc5\xbeivino in jo deli z ostalimi. Fant v naslednjih dnevih okreva tako, da se sprosti ob metanju topih pu\xc5\xa1\xc4\x8dic v dekli\xc5\xa1ke zadnjice, oble\xc4\x8den v \xc5\xbeenski predpasnik in okra\xc5\xa1en z uhani. V dokaz svoje spretnosti s pu\xc5\xa1\xc4\x8dicami pobija pti\xc4\x8de, ter si manj\xc5\xa1e prive\xc5\xbee na svoje lase. Ko pre\xc5\xbeivi obrezovanje, mladeni\xc4\x8d vstopi v vrsto moranov \xe2\x80\x93 samozavestnih bojevnikov s pokon\xc4\x8dno dr\xc5\xbeo in se ni\xc4\x8desar ne boji. Njihova vsesplo\xc5\xa1na lepota pa je \xc5\xbee tako ali tako legendarna. Prav tako so morali jesti me\xc5\xa1anico zemlje in pti\xc4\x8djega perja vsaj eno leto, \xc4\x8de ne bi ga \xc5\xbeivega pokopali.\n_START_SECTION_\nMORANI\n_START_PARAGRAPH_\nMorani so med seboj mo\xc4\x8dno povezani. Vedno potujejo skupaj, nikoli posamezno, prav tako skupaj jedo. Vedno brez prisotnosti svojih \xc5\xbeena. \xc4\x8ceprav je prepovedano, mnogi \xc5\xa1e danes lovijo leve in tako doka\xc5\xbeejo svojo hrabrost, ko\xc5\xbee \xc5\xbeiraf in bizonov pa uporabljajo za prevleko \xc5\xa1\xc4\x8ditov. Najbolj spo\xc5\xa1tovani in ponosni morani so tisti, ki so prvi sami ujeli leva in ga tudi pokon\xc4\x8dali. Kot simbol poguma in hrabrosti med posebnimi obredi nosijo obglavico, narejeno iz levje grive. Na glavi imajo lahko tudi nojeva peresa, ogrinjala pa si naredijo iz peres mrhovinarjev ali opi\xc4\x8djega krzna. Morani po jedi pijejo posebno omamno pija\xc4\x8do, narejeno iz mimozinega lubja, ki jih vodi tudi v nezavest. Verjamejo, da jim daje mo\xc4\x8d, zato jo zau\xc5\xbeijejo pred krajo \xc5\xbeivine, lovom na leve ali pred pomembnimi obredi. Pri vsem tem pa je prepovedan alkohol in najrazli\xc4\x8dnej\xc5\xa1a po\xc5\xbeivila, kot tudi njuhanje.\n_START_SECTION_\nPOROKA\n_START_PARAGRAPH_\nMo\xc5\xbe sprva pristopi k \xc5\xbeenini dru\xc5\xbeini, ki ji kot znak zanimanja oz. odkupnine za njihovo dekle, podari tri krave, dve ovci in enega vola. Nekatera dekleta star\xc5\xa1i zaro\xc4\x8dijo \xc5\xbee kot otroke, zaradi \xc4\x8desar pa vse do poroke prejemajo darila od \xc5\xbeenina. Na dan poroke \xc5\xbeenin skupaj s svojimi prijatelji - biv\xc5\xa1imi \xc4\x8dlani njegove skupine moranov pride k \xc5\xbeeni domov, da jo pospremi na njun novi dom. Ta \xc5\xbee ima pripravljene vse stvari, ki jih ima namen vzeti s seboj, in je oble\xc4\x8dena v tradicionalno poro\xc4\x8dno no\xc5\xa1o. Ko zapu\xc5\xa1\xc4\x8da hi\xc5\xa1o, o\xc4\x8de in mo\xc5\xbeevi prijatelji blagoslovijo zakon tako, da pljuvajo vanjo mleko in medeno pivo, pri \xc4\x8demer pa se ona ne sme obrniti proti domu. Na novem domu \xc5\xbeena dobi v dar \xc5\xbeivino, ki pa postane mo\xc5\xbeeva last._NEWLINE_Kot simbol omo\xc5\xbeenega stanu \xc5\xbeenske nosijo modro ogrinjalo. Mo\xc5\xa1ki se lahko poro\xc4\x8di s toliko \xc5\xbeenami, kolikor jih je zmo\xc5\xbeen s svojo \xc5\xbeivino preskrbeti. Vedno pa stanuje lo\xc4\x8deno od njih in svojih otrok. V primeru lo\xc4\x8ditve ostanejo otroci pri \xc5\xbeenski, ki v zakonu skrbi za manjato, mol\xc5\xbeo \xc5\xbeivine in izdelavo korald.\n_START_SECTION_\nNOSE\xc4\x8cNOST in POROD\n_START_PARAGRAPH_\nMed nose\xc4\x8dnostjo se bodo\xc4\x8da mati dr\xc5\xbei stroge diete, saj verjamejo, da bi lahko na novo pridobljena te\xc5\xbea ote\xc5\xbeila porod. Z zeli\xc5\xa1\xc4\x8di si o\xc4\x8disti \xc5\xbeelodec in kri. Porod poteka v materini ko\xc4\x8di, pomagajo pa ji \xc5\xbeene iz okolice. Najstarej\xc5\xa1a med njimi prere\xc5\xbee popkovino - otrok ni ve\xc4\x8d zdru\xc5\xbeen z mamo in sam odlo\xc4\x8da o svojem \xc5\xbeivljenju, kar tudi pove:\xc2\xa0\xc2\xbbSedaj si sam odgovoren za svoje \xc5\xbeivljenje, prav tako kot sem jaz za svojega.\xc2\xab\xc2\xa0Stare\xc5\xa1ina pa je edini mo\xc5\xa1ki, ki ga lahko vidi takoj po porodu, saj ga s pljunkom v glavo blagoslovi. Mo\xc5\xbe \xc5\xa1e 10 dni po porodu ne sme v hi\xc5\xa1o, prav tako pa mu je prepovedano tudi spolno ob\xc4\x8devanje z \xc5\xbeeno, vse dokler otrok ne shodi.\n_START_SECTION_\nVEROVANJE\n_START_PARAGRAPH_\nMasaji verujejo v boga, imenovanega Enkai, ki naj bi ga upodabljali kot mo\xc5\xa1kega ali \xc5\xbeensko v razli\xc4\x8dnih oblikah, kot so luna, gore ali barve. Prebiva na Kilimanjaru, svojo dobroto pa izkazuje z de\xc5\xbejem. Vse pomembnej\xc5\xa1e ravnanje Masajev in njihova dejanja dolo\xc4\x8da duhovni vodja skupine, ki deluje kot nekak\xc5\xa1en vra\xc4\x8d in ima v skupini najve\xc4\x8djo avtoriteto. Legenda pravi, da sta nanj \xc5\xa1e kot otroka naletela bojevnika, ki sta si v divjini iskala hrano. Eden izmed njiju vztraja, da vzameta otroka s sabo v tabor in to tudi stori, kljub nasprotovanju drugega. Ko otrok odraste, pa se poka\xc5\xbee njegova neizmerna hvale\xc5\xbenost, s tem ko Masajem po\xc5\xa1lje de\xc5\xbe in jim v najve\xc4\x8dji su\xc5\xa1i nahrani \xc5\xbeivino. Od takrat naprej je njegovo poslanstvo v masajski dru\xc5\xbebi dedno, imenujejo pa ga laibon oz. vede\xc5\xbe. S pomo\xc4\x8djo drobovja koz in bivoljih rogov, ta \xc4\x8dlovek - poslan od boga, prerokuje prihodnost. Njegov sloves je odvisen od njegove sposobnosti, ta in njegov dar pa sta vedno po pijan\xc4\x8devanju \xc5\xa1e ve\xc4\x8dja.\n_START_SECTION_\nMANJATE\n_START_PARAGRAPH_\nGradnja pa je pri Masajih vedno naloga \xc5\xbeensk. Kljub spreminjajo\xc4\x8demu se svetu okoli njih, ti \xc5\xa1e vedno \xc5\xbeivijo v blatnih in dobesedno gnojnih kolibah. Vso konstrukcijo dr\xc5\xbeijo pokonci \xc5\xa1ibe in vejevje, stene pa so izolirane \xc5\xa1e s suho travo in prekrite z blatom. Male odprtine v steni slu\xc5\xbeijo kot ventilatorji in vir svetlobe. Ozek vhod se\xc5\xbee vse do vrha strehe, ki pa je visoka le toliko do kolikor lahko dose\xc5\xbeejo \xc5\xbeene. Manjate so obkro\xc5\xbeene z bodi\xc4\x8dastim grmi\xc4\x8devjem, ki ji slu\xc5\xbei kot ograja in za\xc5\xa1\xc4\x8dita, prepre\xc4\x8duje izhod njihove \xc5\xbeivine ter vhod napadalnih \xc5\xbeivali ali roparjev iz drugih klanov. Prav tako izven ograje odna\xc5\xa1ajo trupla umrlih ter jih prepustijo mrhovinarjem, pokopavajo pa le vede\xc5\xbee - v plitev grob, obrnjene na bok proti vasi. V sredi\xc5\xa1\xc4\x8dni ko\xc4\x8di je nastanjen o\xc4\x8de dru\xc5\xbeine, prva \xc5\xbeena pa si naredi ko\xc4\x8do na njegovi desni strani, druga na levi, tretja desno od prve \xc5\xbeene in tako dalje. Znotraj ko\xc4\x8de je s tremi kamni v bli\xc5\xbeini \xc5\xbeenine postelje dolo\xc4\x8deno ognji\xc5\xa1\xc4\x8de. \xc4\x8ceprav dim kaj kmalu napolni prostor, to Masajev ne ovira. V hi\xc5\xa1i je prav tako postelja za goste ali mlado \xc5\xbeivino.\n_START_SECTION_\n\xc5\xbdIVINA\n_START_PARAGRAPH_\nBogastvo se pri Masajih ne meri po izgledu pa\xc4\x8d pa po \xc5\xa1tevilu in zdravju krav, ki jih imajo, saj za kravo poznaj kar 700 razli\xc4\x8dnih izrazov. Od drugih \xc5\xbeivali imajo tudi koze, ovce in koko\xc5\xa1i. Pe\xc4\x8deno meso jedo samo mo\xc5\xa1ki, \xc5\xbeenske pa \xc5\xbeivijo od mleka. Masaji nikoli ne lovijo divjih \xc5\xbeivali za hrano, pa\xc4\x8d pa preprosto za zabavo in obvarovanje svoje \xc5\xbeivine. Izredno cenjena je tudi volovska kri, ki jo \xc4\x8disto sve\xc5\xbeo pijejo, da bi odgnali bolezen in si pridobili mo\xc4\x8d\n_START_SECTION_\nZDRAVILSTVO\n_START_PARAGRAPH_\nMasaji poznajo dve vrsti zdravljenja; duhovno in fizi\xc4\x8dno. Zdravilci niso sposobni le zdraviti bolezni in izganjati prekletstva, pa\xc4\x8d pa jih prav tako ustvarjati. Pri zdravljenju uporabljajo rastline, od korenin do lubja, ki jih najdejo v okolju. Da bi prepre\xc4\x8dili prenos tetanusa z matere na otroka pri dojenju, temu takoj ko se pojavijo, brez kakr\xc5\xa1negakoli narkoti\xc4\x8dnega sredstva odstranijo spodnja dva sekalca.\n_START_SECTION_\nLEPOTA PO MASAJSKO\n_START_PARAGRAPH_\nMasaji so zelo dobro poznani po njihovi izdelavi korald, ki jih \xc5\xbeenske natan\xc4\x8dno izdelujejo ure in ure. Dolo\xc4\x8den barvni vzorec dolo\xc4\x8da h kateremu klanu plemena pripada njegov lastnik. \xc5\xbdenske nosijo 'nakit' okoli vratu, zapestja, nog in v u\xc5\xa1esih. Tukaj ne gre le za videz, pa\xc4\x8d pa tudi za zvok, ki ga kovina oddaja in ga Masaji neizmerno obo\xc5\xbeujejo. Za\xc5\xbegani del\xc4\x8dki ko\xc5\xbee na zgornjem delu rok, stegnih ali prsih so znak lepote pri obeh spolih._NEWLINE_Na\xc4\x8deloma naj bi si vsi Masaji brili glave z me\xc5\xa1anico jagnje\xc4\x8dje masti in blata. Obstajajo pa trije razlogi, zakaj lahko pustijo svoje lase rasti; dete, ki \xc5\xa1e nima imena, \xc5\xbeenske, ki upajo, da bodo zanosile ter bojevniki - morani. Ti dnevno porabijo ure in ure za pletenje kitk in prekrivanje svojih kodrov z rde\xc4\x8do okro. Ob vsakodnevnem skakanju svoje dolge kodre zibajo in premetujejo sem in tja ter na tak na\xc4\x8din o\xc4\x8darajo dekleta, s katerimi se kasneje, ko izstopijo iz skupine moranov po 14-20 letih tudi poro\xc4\x8dijo. Takrat se zopet obrijejo.\n_START_SECTION_\nGLASBA\n_START_PARAGRAPH_\nPetje Masaji razumejo kot neko vrsto tekmovanja. \xc5\xbdene pojejo o svoji lepoti, mo\xc5\xbeeh in otrocih, mo\xc5\xbeje pa o svoji \xc5\xbeivini in ponosu. Pesmi jim pomagajo spremeniti razpolo\xc5\xbeenje. \xc5\xbdenske pojejo medtem ko molzejo, da bi umirile \xc5\xbeival, pojejo otrokom, da ti zaspijo, vsi pojejo bogu namesto molitve.\n_START_SECTION_\nPREGOVORI IN NEKAJ OSNOVNIH FRAZ:\n_START_PARAGRAPH_\nFoolishness first, then wisdom. - Neumnost ima prednost pred modrostjo. The words of the elders are blessed. - Besede starej\xc5\xa1ih so blagoslovljene. Be as familiar with observation as you are with the place you live. - Naj ti bo opazovanje tako blizu, kot ti je prostor, v katerm \xc5\xbeivi\xc5\xa1. A zebra takes its stripes wherever it goes. - Zebra nosi svoje proge s seboj, kamor koli gre. Don\xe2\x80\x99t fight a lion with a stick. - Ne bojuj se z levom s palico. Don\xe2\x80\x99t reply one wrong with another. - Ne odgovori na napa\xc4\x8dno besedo z drugo napa\xc4\x8dno besedo. Don\xe2\x80\x99t praise tomorrow because tomorrow praises itself. - Ne hvali jutri\xc5\xa1njega dne, ker se jutri\xc5\xa1nji dan sam hvali. Man is always beaten by his own tricks. - Mo\xc5\xbe je vedno premagan s svojimi triki. It is impossible to find a man who has everything, but it is possible to find one who enjoys the things he has. - Nemogo\xc4\x8de je najti mo\xc5\xbea, ki ima vsega, mo\xc5\xbeno pa je najti takega, ki u\xc5\xbeiva v stvareh, ki jih ima. Home is not far away when you are alive. - Dom ni dale\xc4\x8d pro\xc4\x8d, kadar si \xc5\xbeiv. The eye cannot penetrate darkness. - Oko ne more prodreti v temo. The daily path never ends. - Dnevna pot se nikoli ne kon\xc4\x8da. The village which is not discussed is not built. - Vas, o kateri ne govorimo, je ne zgradimo. A proverb does not answer itself. - Pregovor ne odgovarja sam sebi. Life has seasons. - \xc5\xbdivljenje ima svoje letne \xc4\x8dase. You cannot force water up a hill. - Vode ni mogo\xc4\x8de prisiliti, da bi tekla navkreber. You know what to say, but you do not know what you might be told. - Ve\xc5\xa1, kar re\xc4\x8de\xc5\xa1, ne more\xc5\xa1 pa vedeti tega, kar ti bo povedano. Friendship likes distance. - Prijateljstvo ima rado distanco. Do not sweep someone else's home while yours is dirty. - Ne pometaj drugemu stanovanja, dokler je tvoje umazano. Daylight follows a dark night. - Dan sledi temni no\xc4\x8di. Happiness is as good as food. - Sre\xc4\x8da je tako dobra kot hrana._NEWLINE_Sopa. Zdravo._NEWLINE__NEWLINE_Epa. Odgovor na pozdrav._NEWLINE__NEWLINE_Ashe (oleng). Hvala (lepa)._NEWLINE__NEWLINE_Ole Sere. Adijo_NEWLINE__NEWLINE_Imaning. Ne razumem._NEWLINE__NEWLINE_Mayiolo. Ne vem._NEWLINE__NEWLINE_Meyiolo? Ne ve\xc5\xa1?_NEWLINE__NEWLINE_Enkai ake naiyiolo. Samo Bog ve._NEWLINE__NEWLINE_Ira Ole\xe2\x80\x99gae? Kdo si ti?_NEWLINE__NEWLINE_Ira Supat? Si v redu?_NEWLINE__NEWLINE_Rolangai? Kdo je tvoj o\xc4\x8de?_NEWLINE__NEWLINE_Kajingwa? Od kod prihaja\xc5\xa1?_NEWLINE__NEWLINE_Maape. Gremo._NEWLINE__NEWLINE_Kanji Ilo? Kam gre\xc5\xa1?_NEWLINE__NEWLINE_Oldoinyio. Gore._NEWLINE__NEWLINE_Taretuoki. Prosim pomagaj._NEWLINE__NEWLINE_Keyirobi. Mrzlo._NEWLINE__NEWLINE_Keirowa. Vro\xc4\x8de._NEWLINE__NEWLINE_Meeta. Ni\xc4\x8d._NEWLINE__NEWLINE_Pi. Uporabljeno v primerih mo\xc4\x8dne potrditve povedanega \xe2\x80\x93 strinjanja._NEWLINE__NEWLINE_Diserei. Jutri._NEWLINE__NEWLINE_Oou ene. Pridi sem._NEWLINE__NEWLINE_Sidai (oleng). (Zelo) dobro._NEWLINE__NEWLINE_Ee (pronounced \xe2\x80\x98eh\xe2\x80\x99). Da._NEWLINE__NEWLINE_Olchore Ali. Moji prijatelji._NEWLINE__NEWLINE_\xc5\xa0tevila do deset:_NEWLINE__NEWLINE_1 - Nabo_NEWLINE__NEWLINE_2 - Are_NEWLINE__NEWLINE_3 - Uni_NEWLINE__NEWLINE_4 - Onguan_NEWLINE__NEWLINE_5 - Imiet_NEWLINE__NEWLINE_6 - Ile_NEWLINE__NEWLINE_7 - Napishana_NEWLINE__NEWLINE_8 - Isiet_NEWLINE__NEWLINE_9 - Naudo_NEWLINE__NEWLINE_10 - Tomon"